cyanic-selkie/wikianc huggingface dataset:
Stamboek
As sokke registers teminsten inkele desennia beslane, kin sprutsen wurde fan in ôfstammingslist, of yn it Ingelsk fan in pedigree. Dêryn kin dan opsocht wurde wat de âlden en pakes en beppes fan 'e hjoeddeistige stamboekbisten binne. As in stamboek langernôch funksjonearret, kin it in boarne fan genetyske ynformaasje wêze. Faak wurdt in eigentlik stamboek lykslein mei de organisaasje dy't sa'n stamboek beheart. Bekende stamboekorganisaasjes binne bygelyks it Keninklik Frysk Hynste Stamboek en it Frysk Kowestamboek.
Mulde
De ferienee Mulde rint nei it noarden en mûnet in stikje foarby Dessau út yn de Elbe. Op dit trajekt leit it stedsje Grimma, dat yn 2002 by de Jahrhundertflut, de grutte oerstreamings yn it ôfwetteringsgebiet fan de Elbe, swier skea oprûn.
Saxon (band)
Skiednis
Drummer Pete Gill ferliet yn 1981 de band fanwegen in blessuere oan syn hân; hy waard ferfongen troch Nigel Glockler, dy 't ek fanwege in blessuere tusken 1987 en 1988 tydlik ferfongen waard troch Nigel Durham.
Elmore Leonard
Karriêre
Syn earste súkses as skriuwer hie Leonard yn 1951, doe't syn koarte ferhaal Trail of the Apaches opnommen waard yn it tydskrift Argosy. Yn 1953 publisearre er syn earste roman, de western The Bounty Hunters. Dêrnei folgen yn 'e 1950-er en 1960-er jierren in fjouwertal oare westernromans en mear as tritich koarte ferhalen fan dat sjenre. Dêryn liet er in foarleafde blike foar it beskriuwen fan underdogs mei in ferskaat oan kulturele eftergrûnen. Faak wiene syn personaazjes goed ûntwikkele troch dialooch, wêrby't elts personaazje in eigen wize fan praten hie en himsels dêrtroch ûnderskate fan 'e oare personaazjes. Foar dekôr joech Leonard oer it generaal de foarkar oan Arizona en Nij-Meksiko.
Spiro Agnew
Jonkheid, oplieding, militêre tsjinst en gesin
Agnew waard berne yn Baltimore, yn 'e steat Marylân, as de soan fan Theodore Spiros Agnew, in Gryksk ymmigrant dy't syn namme ferkoarte hie fan it oarspronklike Anagnostopoulos (Αναγνωστόπουλος), en Margaret Marian Akers, in Amerikaanske widdo út Firginia. Hy hie in healbroer út syn memme earste houlik. Syn heite famylje stamme oarspronklik fan it eilân Chios. Agnew waard grutbrocht yn 'e Gryksk-Otterdokse Tsjerke, mar joech him letter by de Episkopaalske Tsjerke (de Amerikaanske anglikanen).
Bökkers
Bökkers is in yn 2010 troch sjonger en gitarist Hendrik Jan Bökkers oprjochte rockband út it Oeriselske Sallân.
Indianapolis Motor Speedway
It Indianapolis Motor Speedway, is in sirkwy yn Indiana, yn de buert fan Indianapolis.
Mole fan Borger
Foargonger
De houtseachmole waard boud op it steed dêr't neffens de Schotanusatlas fan 1718 in (standert)nôtmole stie.
Casablanca
(casa blanca is Spaansk foar "wyt hûs")
Swart hier
Faak wurdt swart hier assosjearre mei minsken mei in dûnkere hûdskleur, mar it komt likegoed foar by lju dy't in hiel ljochte hûdskleur hawwe, lykas etnyske Japanners en Inûyt en by blanken út Jeropa. Bûten Jeropa hat de grutte mearderheid fan 'e minskheid swart hier. Nei gedachten wie dit de oarspronklike hierkleur fan homo sapiens. Yn 'e heechste konsintraasjes komt swart hier foar yn Afrika, op it Arabysk Skiereilân, yn Súd-Aazje, Sintraal-Aazje, Súdeast-Aazje, East-Aazje, Mikroneezje, Polyneezje, mank de lânseigen befolking fan Sibearje, de Yndianen en de Inûyt. Ek yn 'e Fruchtbere Healmoanne fan it Midden-Easten, yn Súd-Jeropa, de Kaukasus en op 'e Balkan komt it in protte foar. Yn West-Jeropa steane de westlike Ieren bekend om harren tige dûnkerbrune hier dat yn it ferline faak foar swart oansjoen waard; dêrfandinne de beneaming 'Swarte Ieren'.
Fers2
Fers2 is ûnôfhinklik, fergees, ûntfangt gjin oerheidssubsydzje, hat in webmanagement dat hielendal yn hannen fan de redaksje is en brûkt prinsipieel de Steatestavering fan 1980 en net de Bewegersstavering fan 2015.
Slach by Ilipa
Oanrin
Nei krekt oerwagen besleat Skipio ynearsten in legerienheid ûnder lieding fan Markus Junius Silanus op Mago ôf te stjoeren en ferslach him. Om't se mei in grutte faasje oanfoelen koe Silanus de Kartaachske mankrêften folslein fernuverje en dat late ta it flechtsjen fan de Keltibearjers en it finzennimmen fan Hanno.
De slach
250px|thumb|De formaasje fan it kriichsfolk yn de dagen foar de slach 250px|thumb|De formaasje fan it kriichsfolk yn de slach nei it feroarjen fan de Romeinen Doe't Skipio derfan oertsjûge wie dat er de Kartaachske legerlieding goed genôch mislaat hie, sloech er ta. Hy joech de opdracht dat foar moarns betiid de soldaten goed iten hiene en goed bewapene wiene. Dêrnei stjoerde er syn kavalery en lichte kriichsfolk nei de Kartaachske wachtposten, wylst er it grutste part fan syn leger efter de hân hold, foar de foarkant fan it Kartaachsk kamp oer. Dêrby stiene de legionêrs oan de flanken en de Keltibearjers yn it midden.
Gran Torino
Gran Torino is in Amerikaanske dramafilm út 2008 ûnder rezjy fan Clint Eastwood, mei yn 'e haadrollen himsels, Bee Vang en Ahney Her. De titel ferwiist nei de Ford Gran Torino fan 'e haadpersoan. It ferhaal giet oer Walt Kowalski, in ferbittere âldman dy't in feteraan út 'e Koreaanske Oarloch is, en dy't koartby de frou ferlern hat. Mei syn ûnoanpaste hâlden en dragen hat er de measte lju fan him ferfrjemde, ûnder wa syn eigen bern. Hy wennet yn in buert yn Detroit dêr't no hast alle oare huzen bewenne wurde troch etnyske Hmong. Walt mei harren net lije, mar as in buorjonge om 'e nocht syn auto besiket te stellen, ûntwikkelet er tsjin alle ferwachting yn in bân mei de jonge. Gran Torino krige fan 'e filmkritisy oer it algemien positive resinsjes, en woeks yn 'e bioskopen ek út ta in kommersjeel súkses. De film waard yn 2009 nominearre foar in Golden Globe, mar foar gjin inkele Oscar, wat ta krityk late. Yn 2010 wûn Gran Torino de César du Cinéma foar bêste bûtenlânske film.
Plot
Dat wurdt noch oanboaze trochdat er ferfrjemde rekke is fan syn soannen Steve en Josh en harren gesinnen, mei wa't alle kontakt fia syn frou silger rûn. Hy hat nea in geweldige relaasje mei syn bern hân, mar sûnt it ferstjerren fan syn frou hawwe se neat mear gemien. Steve wol him nei in fersoargingstehûs hawwe om't er net mear foar himsels soargje kinne soe, mar Walt hat it derop dat syn wolwêzen Steve neat skele kin, en dat er ynstee longeret op Walt syn besittings, lykas de klassike Ford Gran Torino út 1972 dy't er yn 'e garaazje stean hat. Hy bliuwt dêrom wenjen dêr't er wennet, mei inkeld syn âlde hûn Daisy as selskip. Hy is in libbenslange smoker fan sigaretten, en de lêste tiid hoastet er út en troch bloed op, eat dat er foar eltsenien soarchfâldich geheim hâldt.
Produksje
Foar Gran Torino wie in budget beskikber fan $33 miljoen. Eastwood regissearre de film sels, en wie dêropta ek noch as produsint by it projekt belutsen, yn 'e mande mei Gerber en Robert Lorenz, foar de filmstudio's Media Magik Entertainment, Malpaso Productions en Village Roadshow Pictures. Ien fan Eastwood syn soannen, Scott, hie in roltsje yn 'e film, wylst in oarenien, Kyle, yn 'e mande mei Michael Stevens en Jamie Cullum de filmmuzyk makke. De kamerarezjy waard fersoarge troch Tom Stern, en Joel Cox en Gary D. Roach wiene ferantwurdlik foar de filmmontaazje.
Untfangst
Op 'e webside Rotten Tomatoes, dy't resinsjes sammelet, hie Gran Torino in relatyf heech goedkarringspersintaazje fan 79%, basearre op 224 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Hoewol't it ien fan 'e minder wichtige films is yn it oeuvre fan Eastwood, is Gran Torino dochs in grappige, oangripende en yntrigearjende likenis yn 'e âlde styl." Op Metacritic, de wichtichste konkurrint fan Rotten Tomatoes, behelle Gran Torino in goedkarringspersintaazje fan 72%, basearre op 34 resinsjes.
Seksueel oer de grins geand hâlden en dragen
Seksueel oer de grins geand hâlden en dragen kin ûnderferdield wurde yn trije kategoryen:
Andrew Gronholdt
Andrew Gronholdt (Sand Point (Alaska), 26 augustus 1915 – Edmonds (Washington), 13 maart 1998) wie in Amerikaansk boatebouwer en tradisjoneel houtbewurker fan mingd Aleoetysk-Deensk etnysk komôf. Hy is yn Alaska ferneamd om't er de tradisjonele foarmen fan houtbewurking fan 'e Aleoeten nij libben ynblaasd hat. Yn 2012 waarden syn deiboek, oantekenings en houtbewurkingsdiagrammen postúm útjûn ûnder de titel Chagudax: A Small Window into the Life of an Aleut Bentwood Hat Carver.
Blickling
Blickling is in plak en civil parish yn it bestjoerlik gebiet Broadland, yn it Ingelske greefskip Norfolk mei 136 ynwenners (folkstelling 2001). it plak leitt sa'n 2,4 km noardweslik fan Aylsham en 206 km fan it sintrum fan Londen.
Judensand (Mainz)
It Judensand ("Joadesân") yn de Dútske stêd Mainz, dat troch de joaden Magenza neamd wurdt, is ien fan de âldse joadske begraafplakken fan Europa. Op 27 july 2021 waard it Joadesân as ûnderdiel fan de ShUM-sites Speyer, Worms en Mainz útroppen ta UNESCO-wrâlderfgoed.
Fynsten en úwreiding
By wurksumheden yn de stêd of op it eardere begraafplak dûkten regelmjittich midsiuwske grêfstiennen op. De âldste dy't werom fûn waard wie dy fan Jehuda ben Schneor út it jier 1049, dy't hjoeddedei yn it Landesmuseum Mainz bewarre wurdt. Likernôch 100 histoaryske stiennen, dy't as boumateriaal yn de stêd brûkt wiene, koene yn de 19e en oan it begjin fan de 20e iuw werom fûn wurde. Yn 1926 waarden dy stiennen op oantrunen fan de rabinen Sali Levi en Siegmund Salfeld op it yn 1862 útwreide terrein delset. Om te markearjen dat it net om in in situ bewarre grêffjild giet, waarden de stiennen net lykas wizânsje op it tradisjonele easten delset, mar sa dat de besikers in yndruk meitsje koene oer de yn de rin fan de iuwen feroarjende joadske grêfkultuer. It gyng om 210 stienen, mar troch it fersakjen en it erodearjen fan de grûn binne guon wer ferdwûn. Yn 2017 wiene noch 170 stiennen te sjen. Meiïnoar binne der acht stiennen mei ynskriften út de 11e iuw. Dy hearre ta de âldste noch bewarre stiennen dokuminten fan de Mainzer joadske mienskip.
Ton (massa)
It is fierders wichtich om foar it ferstân te hawwen dat yn 'e Angelsaksyske lannen mei it wurd ton in oare gewichtsmjitte bedoeld wurdt: in short ton of in long ton. Foar it ûnderskie mei de ton sa't dy op it Jeropeeske fêstelân brûkt wurdt, sprekt men yn it Ingelsk fan in metric ton ("metrike ton") of brûkt men de Frânske skriuwwize tonne.
Black Snake Moan (film)
Produksje
Haadrolspiler Samuel L. Jackson spile sels it gitaar by de ferskate ferskes dy't er yn 'e film sjongt. Dêrfoar hied er yn it healjier foarôfgeande oan 'e opnamen seis oant sân oeren deis gitaarlessen folge. Syn tsjinspylster Christina Ricci droech ûnder (in diel fan) de opnamen in echt keatling fan 18 kg. Yn in fraachpetear mei it tydskrift Entertainment Weekly fertelde se dat se inkeld iten sûnder fiedingswearde iet om der syklik út te sjen en sels bûten de opnamen om frijwol neat oan hie om yn har rol te bliuwen. ("Sam [Jackson] sei dan: 'Doch ris wat klean oan!' Mar ik sei: 'Nee, begrypst it net. Dit is wichtich.")
Lexi Diamond
Lexi Diamond, echte namme: Stephanie Fone (Palmdale (Kalifornje), 28 desimber 1990), is in Amerikaansk neakenmodel en pornografysk aktrise fan etnysk Meksikaansk komôf, dy't har skûlnamme ek wol staveret as Lexxi Diamond, en dy't ek wol wurke hat ûnder de namme Flexy Lexi. Hja sette yn 2009 útein mei in karriêre yn 'e Amerikaanske pornoyndustry. Diamond wennet yn Los Angeles.
Ambo
In ambo (fan it Grykske άμβων, ambon, "opstap") is in kateder yn in tsjerkegebou. It is in stiennen of houten ferheging dêr't de skriftlêzings hâlden wurde. De ambo moat net betiizge wurde mei de preekstoel, dy't folle letter út de ambo ûntstie en ynearsten foar de preek ornearre wie.
AC/DC
Skiednis
Rudd ferliet yn 1983 de band en waard ferfongen troch Simon Wright, dy’t op syn bar yn 1989 ferfongen waard troch Chris Slade. Drummer Phill Rudd kaam yn 1994 wer werom by de band. Mar ferliet de band wer yn 2014 as gefolch fan in tal strafbere feiten, hy krige acht moanne húsarrest. Hy waard ferfongen troch Chris Slade.
Yn april 2014 moast Malcolm Young de band ferlitte as gefolch fan demintens, it lêste optreden mei Malcolm Young wie op 28 juny 2010 yn Bilbao, Spanje hy ferstoar yn 2017 as gefolch fan dizze sykte. Syn ferfanger waard fûn yn omkesizzer Stevie Young. Nei in toernee yn 2016 naam de band in pauze, efkes wie net dúdlik of de band nog aktyf wie as net, mar yn 2020 kaam er mei in nij album “Power Up” in oade oan harren ferstoarne gitarist Malcolm Young.
Giovanni Pico della Mirandola
Untwikkeling fan ideeën
Hoewol't er in produkt fan it humanisme wie, kin Pico della Mirandola yn beskate opsichten beskôge wurde as in reäksje tsjin it poere humanisme, mei't er allegeduerigen de troch him as bêste beskôge Midsiuwske en islamityske tinkers, lykas Averroës en Avisenna, ferdigene, bygelyks yn in lang, ferneamd rekke brief út 1485 oan Ermolao Barbaro. Pico della Mirandola syn gedachteguod wie benammen basearre op 'e ideeën fan Plato, krekt sa't dat mei syn learmaster Ficino it gefal wie, mar likegoed behold er in djip respekt foar Aristoteles. Hy besocht aloan en mar wer om 'e skoallen fan Plato en Aristoteles mei-inoar te fermoedsoenjen, om't er stiiffêst leaude dat se deselde ideeën ferkundigen en dêr inkeld oare terminologyen foar brûkten. Dat wie nei gedachten de reden dat syn freonen him Princeps Concordiae ("Foarst fan Harmony") neamden, in wurdspiling op 'e titel 'foarst (eins greve) fan Concordia', dy't yn it besit fan syn famylje wie.
In selde soarte fan ideeën hie Pico della Mirandola ek oer godstsjinst. Sa wied er fan miening dat alle learde lju net inkeld Latyn en Gryksk leare en de Bibel en de lear fan it Westerske kristendom bestudearje moasten, mar dat se teffens Hebriuwsk leare en de Talmûd en de Hermetica bestudearje moasten. Hy leaude nammentlik dat dy persiis deselde boadskip as it Alde Testamint ferkundigen, allinnich yn oare wurden. Elts nij ûnderwerp dat op syn paad kaam, besocht er fan alle kanten te besjen, om der in sa objektyf mooglik byld fan te krijen, wat feitliks in wittenskiplike oanpak is dy't sterk wjerklang fynt yn 'e moderne tiid. Yn it ferlingde dêrfan beskôge Pico della Mirandola ferskillende religyen, lykas it kristendom en it joadendom, as ferskillende sjenswizen op deselde wierheid. It wie sok synkretisme dat him yn oanfarring mei de Roomsk-Katolike Tsjerke bringe soe.
Klagenfurt am Wörthersee
Skiednis
De stêd tanket de namme oan in furde yn it rivierke de Glan. In earste fermedling fan Forum Chlagenvurth datearret fan 1193. Yn 1246 waard de oarspronklike delsetting opjûn en troch de hartoch Bernhard von Spanheim op in droeger plak op 'e nij stifte. Yn 1252 krige Klagenfurt stedsrjochten. It sintrum fan dat Klagenfurt leit om it Alter Platz hinne. Yn de folgjende iuwen hie Klagenfurt te lijen fan brannen, ierdskoddings, ynfaazjes fan sprinkhoannen, oanfallen fan de Ottomanen en folksopstannen fan de boeren. Yn 1514 baarnde de stêd hast hielendal ôf. Keizer Maksimiliaan wie net by machte de stêd wer op te bouwen en droech tsjin it sin fan de befolking de stêd oer oan de steaten. Nea earder hie dat plak fûn, mar de nije eigners soargen foar in ekonomyske renêssânse fan de stêd. Der waard it fjouwer kilometer lange Lendkanaal groeven om it sintrum fan de stêd mei de Wörthersee te ferbinen, sadat guod oer it wetter oanfierd wurde koe en de stêd tenei genôch wetter hie om brannen te dwêsten. De stêd ûndergyng ek in werynrjochting en de strjitten om it nije sintrum (Neuer Platz) waarden yn in skaakboerdpatroan op 'e nij oanlein. Yn dy tiid waarden wichtige bouwurken, lykas it Lânhûs (1574) en de protestantske tsjerke (de hjoeddeiske katolike) domtsjerke), boud. Tsjin it ein fan de 16e iuw wie Klagenfurt de modernste en sterkste fêstingstêd fan de omkriten.
Bad Arolsen
Bad Arolsen (oant 1997 Arolsen) is in stêd yn de noardhessyske lânkring Waldeck-Frankenberg, Dútslân. Yn in soad fan de doarpen dy't yn 1974 by de gemeente Arolsen yndield waarden wurdt noch it útstjerrende nederdútske "Waldecker Platt" praat.
Albert Aukema
Libben en wurk
Aukema wennet en wurket yn Grins.
Peter Mayhew
Jonkheid
Mayhew waard yn 1944 berne yn Barnes, in bûtenwyk fan 'e Britske haadstêd Londen yn it Ingelske greefskip Surrey. Hy litte oan it syndroom fan Marfan (en net gigantisme, sa't wolris sein wurdt). Dêrtroch hied er in útsûnderlik grutte lingte, fan úteinlik 2.21 m. Mayhew folge in oplieding ta ferpleechkundige, en fûn neitiid wurk as sealfeint op 'e ôfdieling radiology fan it Londenske King's College Hospital.
Liudgertsjerke (Oldehove)
Ynterieur
De preekstoel en hearebanken binne 17e-iuwsk. Under it rjochthoekich sletten koer binne twa grêfkelders dy't by in restauraasje yn 1969 ûntdutsen binne. Yn ien fan de kelders stiet de sânstiennen sarkofaach fan de katolike Weenske grevinne Margaretha von Cobentzel, de frou fan Ludovicus Ludgerus, baron fan Ripperda. Foar Douwe en Aedsge Martens Teenstra, dy't oan de ein fan de 18e iuw it Rûgesân ynpolderen, is in betinkingsstien yn de tsjerke oanbrocht.
Thomas Yellowtail
Jonkheid
Yellowtail waard yn 1903 justjes besuden it doarp Lodge Grass berne, yn it Krieë Yndianereservaat, yn it suden fan 'e Amerikaanske steat Montana. Yn dy tiid besochten de Amerikaanske autoriteiten de Yndianen om alderlei wize te assimilearjen yn 'e Westerske maatskippij, û.m. troch it tawizen fan efternammen. Om't de heit fan it jonkje Hauk-mei-Giele-Sturtfearren hiet, krige de poppe de efternamme Yellowtail ("Gielsturt") tawiisd. Hy hie in âldere broer, Robert Yellowtail, dy't letter de earste Yndiaanske opsichter fan it Krieë Reservaat wurde soe. Presidint Dwight Eisenhower woe him sels ta haad fan it Buro fan Yndiaanske Saken (BIA) oanstelle, mar dêr betanke er foar. Likegoed binne de Yellowtaildaam en de Yellowtailopslachmar yn Montana nei him ferneamd.
Steve Irwin
Priveelibben
Yn 1991 kaam Irwin yn 'e kunde mei Terri Raines, in Amerikaanske natoerbeskermster út Eugene (Oregon), dy't in toer makke by Australyske rehabilitaasjesintra foar wylde bisten lâns. Neffens Irwin en Raines wie it foar harren leafde op it earste gesicht. Hja ferloofden har fjouwer moanne letter en trouden op 4 juny 1992. De Irwins krigen letter twa bern, dochter Bindi Sue ("Bindi"), berne op 24 july 1998, en soan Robert Clarence ("Bob"), berne op 1 desimber 2003. Bindi Sue wie ferneamd nei Steve Irwin syn beide favorite bisten, de seekrokkedil Bindi en syn Staffordshire bullterriër Sui, wylst Robert Clarence ferneamd wie nei syn pake, Steve Irwin syn heit.
How to Train Your Dragon: The Hidden World
How to Train Your Dragon: The Hidden World wie, krekt as syn foargonger, loskes basearre op 'e romansearje mei deselde namme fan Cressida Cowell. It ferhaal spilet yn in fiktive Wytsingtiid op it ôfhandige eilân Berk, wêrfan't de bewenners, û.l.f. harren jonge en ûnbelearde haadman Hik, oanhâlde mei it rêden fan finzen draken. Om 'e bisten foargoed bûten berik fan 'e drakefangers te bringen, wol Hik de Ferburgen Wrâld sykje, in feilich ûntwyk foar draken, dêr't syn heit silger him oer ferteld hat. Underwilens moetet Hik syn nachtfuerydraak Toskeleas in wyfke fan syn eigen soarte, dat lykwols lokies blykt te wêzen dat útset is troch de beruchte drakejager Grimmel de Grizel om Toskeleas te fangen. Om 'e draken út 'e hannen fan Grimmel en syn meistanners te hâlden, moat Hik kieze tusken harren selskip en harren feilichheid.
Plot
Underwilens hat Moarje Grimmel sa yrritearre mei har ûnophâldlike geëamel, dat er har frijlitten hat en in finzen draak jûn hat om op te krassen. Se is dêrnei streekrjocht nei Nij-Berk flein, net beseffend dat Grimmel har folge is. Hy fangt de Ljochtfuery en brûkt har as lokies om ek Toskeleas te fangen. Dêrnei bedriget er de Ljochtfuery mei de dea en twingt Toskeleas sa om syn alfastatus te brûken om alle draken fan Berk mei te nimmen nei de float fan 'e trije kriichshearen.
Op dit punt yn it ferhaal fine de foarfallen út 'e koarte tekenfilm How to Train Your Dragon: Homecoming plak.
Prizen
How to Train Your Dragon: The Hidden World waard nominearre foar sawol de Oscar foar bêste lange animaasjefilm as de Golden Globe foar bêste lange animaasjefilm. De film waard ek nominearre foar de Saturn Award, de Satellite Award, de Annie Award en de Critics' Choice Award foar bêste animaasjefilm, de People's Choice Award foar bêste famyljefilm en bêste animaasjefilmstjer (America Ferrera), en noch fiif Annie Awards foar ûnderskate aspekten fan animaasje.
Beverrôt
Foarkommen yn Nederlân en Fryslân
Yn Nederlân komt de beverrôt sûnt 1935 yn it wyld foar, en sûnt de sluting fan in grut tal pelsdierfokkerijen yn 'e jierren fyftich sels yn frij grutte populaasjes. Beverrotten binne benammen konsintrearre by de Maas en syn sydrivieren lâns yn Limburch; yn Westerwâlde en de Feankoloanjes fan eastlik Grinslân; en by de Ryn lâns yn eastlik Gelderlân. Lytsere konsintraasjes komme foar yn Twinte, by de Isel lâns, yn 'e Biisbosk, op 'e Peel en op Skouwen-Duvelân. Yn Fryslân komme beverrotten sporadysk foar. Sa is harren oanwêzigens yn it ferline fêststeld yn 'e Tsjongerdelling by Skoattersyl, yn 'e Lindedelling besuden Wolvegea, oan 'e Iselmarkust by Aldemardum en Hylpen, en yn it Lauwersmargebiet. Yn jannewaris 2018 waard in mânske mantsjesbeverrôt fan 8½ kg fongen en deade yn 'e neite fan Goaiïngahuzen.
Biotoop
Beverrotten kinne net sûnder wetter, as dat no stilsteand of streamend is. Dêrby jouwe se sterk de foarkar oan wetters mei in opgeande wâlfegetaasje, lykas âlde rivierlopen, klaaiputten, grintgatten, moerassen en lytse rivierkes en beken. Yn Súd-Amearika komt de beverrôt ek by sâlt wetter foar.
Krusiging fan Jezus
Meiïnoar de Passy neamd, steane it lijen en de ferlossende dea fan Jezus troch krusiging sintraal yn de kristlike teology dat de lear fan ferlossing en fermoedsoening oanbelanget.
Norman (Oklahoma)
Skiednis
Norman plak krige formeel stedsrjochten op 13 maaie 1891. Inkele jierren letter waard it in saneamde sundown town ("sinne-ûndergongsstedsje"), dêr't Afro-Amerikanen net wenje en likemin oernachtsje mochten. Dat bleau sa oant it begjin fan 'e 1960-er jierren. Tsjin 1902 wie Norman al sa fierhinne groeid, dat der twa banken, twa hotels en in mole fêstige wiene. Yn 1913, doe't de stêd 3.700 ynwenners hie, loek de Oklahoma Railway Company syn tramline fan Oklahoma City nei Moore troch nei Norman, wat in wichtige ympuls foar de pleatslike ekonomy betsjutte. Yn 1940 wie de befolking oanwoeksen ta krapoan 11.500 minsken.
Wageningen University & Research
Wageningen University & Research (WUR) is in fierhinne Ingelsktalige Nederlânske universiteit yn 'e Gelderske stêd Wageningen. De offisjele namme is Ingelsktalich, mar yn it algemien spraakgebrûk wurdt dizze ûnderwiisynstelling ornaris oantsjut as de Universiteit fan Wageningen. Behalven de eigentlike universiteit bestiet WUR ek in tal ferselsstannige ûndersyksynstituten fan 'e eardere Tsjinst Lânboukundich Undersyk (DLO) fan it Ministearje fan Lânbou. Dy ûndersyksynstituten dogge tapassingsrjochte ûndersyk en praktykûndersyk sûnder winsteachmerk en wurkje yn opdracht fan 'e oerheid, it bedriuwslibben en non-profitorganisaasjes. De universiteit waard yn 1918 oprjochte út in eardere rykslânbouskoalle. Yn 2018 hie WUR 12.000 studinten, dy't ôfkomstich wiene út mear as 100 ferskillende lannen. Op it mêd fan 'e biologyske wittenskippen, lânboukunde en miljeuwittenskippen heart WUR ta de bêste universiteiten fan 'e wrâld. Neffens de Times Higher Education World University Rankings is it de bêste universiteit fan Nederlân en de bêste yn 'e wrâld wat lânbou en boskbou oangiet.
Studinten
Wageningen University & Research hie yn it stúdzjejier 2017-2018 yn totaal 12.439 studinten út mear as 100 lannen, wêrûnder 5.659 dy't in bacheloroplieding folgen, 5.821 dy't in masteroplieding folgen, en 521 studinten dy't foar harren doktoraat learden. Yn it stúdzjejier 2016-2017 wiene der 297 promoasjes en studearren der 1.851 masterstudinten en 1.095 bachelorstudinten ôf. De studinten binne organisearre yn in stikmannich studinteferienings, wêrûnder W.S.V. Ceres, it Brabânsk Studinte Gilde (BSG) en it Wageningsk Studinte Selskip foar Fryske Stúdzje (WSSFS), dat lid is fan 'e Federaasje fan Fryske Studinteferienings (FFS). Wichtige sintra fan aktiviteiten binne de âlde en de nije kampus yn Wageningen, De Dreijen en Wageningen Campus.
Hôpital Raymond-Poincaré
It sikehûs waard ferneamd nei Raymond Poincaré, Frânsk presidint fan 1913 oant 1920. Yn de jierren fyftich spesjalisearre it sikehûs him yn de refalidaasje fan poliopasjinten (de sykte wie doe wiidferspraat, ek yn Frankryk) en rjochten professor André Grossiord en de ortopedysk dokter Olivier Troisier it Centre national de traitement des séquelles de la polio op. Dat hie in tsjinst wijd oan bern, mei 44 bêden foar folwoeksenen (22 foar elk geslacht) yn it paviljoen Widal mei spesjalisearre personiel yn massaazje, hydroterapy en it wer rinnen learen fan pasjinten.
Ghost Story
"Ghost Story" of "Ghost Stories" hat yn de Wikipedy ferskate betsjuttings:
Filmdistribúsje
Der binne ferskate manearen om in film út te bringen, of, yn it jargon: om in filmrelease te fersoargjen.
The Gambler (liet fan Kenny Rogers)
Resultaten
The Gambler groeide út ta ien fan 'e populêrste hits fan Kenny Rogers en it liet dat it meast mei him identifisearre wurdt. It stie op in grut tal fan syn sammelalbums en yn 2007 brocht er it liet op 'e nij út as single. Yn novimber 2013 wiene der fan it nûmer 798.000 digitale downloads ferkocht.
Kittitas County (Washington)
Plakken
Stêden binne (ynwennertallen fan 2012):
Readkapke
Readkapke, yn it oarspronklike Frânsk: Le Petit Chaperon Rouge en Dútsk: Rotkäppchen (Nederlânsk: Roodkapje; Ingelsk: Little Red Riding Hood), is in iuwenâld mearke dat û.m. optekene is troch Charles Perrault yn syn Contes de Ma Mère l'Oye ("Ferhalen fan Us Mem de Goes") en de bruorren Grimm yn harren Kinder- und Hausmärchen ("Berne- en Hûsmearkes"). Der is in ferskaat oan foarmen fan bekend, mar dy binne langer allegear ferkrongen troch de ferzje fan 'e bruorren Grimm, dy't wrâldferneamd wurden is. Yn 1983 is it mearke troch Jant Visser-Bakker oerset yn it Frysk as ûnderdiel fan 'e samling De Moaiste Mearkes 1, neffens de útjefte Die Schönsten Märchen der Brüder Grimm (dat in oanpassing fan 'e oarspronklike tekst nei modern Dútsk ta is troch Margrit Weber). Yn 2012 is Readkapke op 'e nij oerset nei it Frysk troch Anne Tjerk Popkema, as ûnderdiel fan 'e samling Mearkes fan Grimm.
Ely S. Parker
Komôf, jonkheid en oplieding
Nei't er syn rjochtestúdzje ôfrûne hie, wurke Parker de wenstige trije jier by in abbekatekantoar yn Ellicottville, wêrnei't er in oanfraach yntsjinne om talitten te wurden ta de Amerikaanske oarder fan abbekaten. Hy waard lykwols ôfstegere, mei't er as Seneka gjin Amerikaansk steatsboarger wie. (Pas troch de Yndiaanske Boargerskipswet fan 1924 krigen alle Yndianen yn 'e Feriene Steaten it steatsboargerskip.)
Iere karriêre
Neitiid wurke er as yngenieur mei oan 'e ferbetterings oan en it ûnderhâld fan it Earykanaal yn 'e steat New York. As tafersjochhâlder oer in regearingsprojekt yn Galena, yn 'e steat Illinois, rekke er goed befreone mei de jonge legerofsier Ulysses S. Grant, in relaasje dêr't er letter in soad oan hawwe soe.
Militêre karriêre
Parker wie oanwêzich doe't de Súdlike generaal Robert E. Lee yn april 1865 de oerjefte tekene yn it Gerjochtsgebou fan Appomattox. Sterker noch, hy holp by it opstellen fan 'e oerjeftebetingsten, en de úteinlike ferzje, dy't ûndertekene waard troch Grant en Lee, is yn syn hânskrift, om't er sa kreas skriuwe koe. Lee hold Parker earst foar in swarten, mar ûntskuldige him doe't er op syn flater opmerksum makke waard, en sei tsjin Parker: "Ik bin bliid dat ik hjir dochs noch ien echte Amerikaan sjoch." Ear't de oarloch offisjeel foarby wie, waard Parker op 9 april 1865 noch promovearre ta de rang fan brigadegeneraal (by de frijwilligers). Dêrmei is er ien fan twa generaals út 'e Amerikaanske Boargeroarloch dy't fan Yndiaansk komôf wiene; de oare wie it Sjeroky-opperhaad Stand Watie, dy't foar de Konfederaasje focht.
Tongue (rivier yn Montana)
De rivier de Tongue (Assiniboin: Tacéži Wakpá, útspr.: [ta'ʧe:ʒi 'wakpa:]; Sjajinsk: Vetanoveo’he, útspr.: [vɪtanovɪoʔhɪ]) is in likernôch 426 km lange sydstream fan 'e rivier de Yellowstone, yn it súdeasten fan 'e Amerikaanske steat Montana en it noardeasten fan Wyoming, dy't in gebiet fan krapoan 14.000 km² ûntwetteret.
De Tongue ûntspringt yn 'e Bighornbergen fan Wyoming en rint troch noardeastlik Wyoming en súdeastlik Montana om by Miles City út te mûnjen yn 'e Yellowstone. Dêrby streamt de rivier troch in ferskaat oan lânskippen dat optilt fan natuerskientme, lykas it Nasjonaal Wâld Bighorn, it Ravyn fan de Tongue en it mei nullebeammen begroeide heuvellân fan Montana. Teffens foarmet de rivier de eastgrins fan it Noardlike Sjajinne Yndianereservaat.
Hûnskrigers
Yn 'e ienentweintichste iuw binne der berjochten oer in weroplibbing fan it Hûnskrigers-genoatskip yn it Noardlike Sjajinne Reservaat fan Montana en ûnder de leden fan 'e Sjajinne en Arapaho Stamme fan Oklahoma.
Quantum of Solace (film)
Plot
It docht lykwols bliken dat M har eigen liifwacht, MI6-agint Craig Mitchell, yn 'e tsjinst is fan Quantum, de skimige kriminele organisaasje dêr't White foar wurket. Hy fiert in moardoanslach op M út, dy't dat mar nauwerneed oerlibbet, en deadet ferskate oare MI6-aginten. Bond wit him nei in lang gefjocht te deadzjen, mar tsjin dy tiid is White al ûntsnapt. Werom yn Londen wurdt by ûndersyk yn it appartemint fan Mitchell ûntdutsen dat dy in kontaktpersoan hie yn Haïty: in Edmund Slate. Bond reizget dêrhinne, mar wurdt nei it binnenkringen fan Slate syn hotelkeamer fuortendaliks troch dyselde oanfallen. Slate is sa'n goede fjochter, dat Bond twongen is him út selsferdigening te deadzjen, hoewol't er eins stjoerd wie om him yn 'e hechten te nimmen sadat er ûnderfrege wurde koe.
Mei de kennis dy't er fan Greene krigen hat, reizget Bond nei in wintersk Kazan, yn Ruslân, dêr't er in oar lid fan Quantum opsiket, Yusef Kabira, de earder minner fan Vesper Lynd. Dy hat him deryn spesjalisearre om froulju mei weardefolle konneksjes te ferlieden. Troch te bearen dat er troch Quantum yn gizeling nommen wie om har dwaan te litten wat Quantum woe, is hy yndirekt ferantwurdlik foar de dea fan Vesper. Bond fertelt it nijste doelwyt fan Kabira, de Kanadeeske CSIS-aginte Corrine Veneau, wat de wiere bedoelings fan har minner binne. Nei ûnderfreging lit er Kabira troch MI6 oppakke. Bûtendoar wurdt Bond opwachte troch M, dy't him fertelt dat it lyk fan Greene midden yn 'e Atacamawoastyn oantroffen is mei motoroalje yn 'e mage en twa kûgels yn 'e efterholle. Se freget him om werom te kommen by MI6; hy seit dat er dêr nea by wei gien is. Wylst se tegearre fuortrinne, lit Bond it halskeatling yn 'e snie falle dat Vesper Lynd fan Kabira krigen hie.
Opnamen
Ek de efterfolging oer de dakken yn Siena waard op lokaasje opnommen, om't it minder djoer wie om 'e oanrjochte skea neitiid te fergoedzjen as om 'e dakken yn 'e Pinewood Studio's nei te bouwen. By it filmjen fan 'e auto-efterfolging út it begjin fan 'e film rekken twa stuntlju ferwûne, fan wa ien, de Gryk Aris Comninos, sa slim dat er op 'e intensive care yn it sikehûs kaam. De sêne by de opera yn it Eastenrykske Bregenz waard opnommen ûnder de Bregenzer Festspiele, mar mei figuranten ynstee fan it echte publyk.
Opbringst
Quantum of Solace brocht yn 'e bioskopen yn 'e Feriene Steaten en Kanada $168,4 miljoen op, en yn alle oare lannen en territoaria $417,7 miljoen. Wrâldwiid kaam de opbringst dêrmei út op $600,1 miljoen. Ofset tsjin it budget fan $200 oant 230 miljoen betsjut dat in winst fan teminsten $370,1 miljoen, hoewol't dêr de marketingkosten noch wol ôf moatte. Anno 2016 wie Quantum of Solace de op trije nei meast opbringende James Bond-film (rekkene sûnder ynflaasjekorreksje). Teffens wie it wrâldwiid de op seis nei meast opbringende film fan 2008.
Gorefest
Gorefest is in earder Nederlânske deathmetalband. Gorefest waard yn 1989 oprjochte yn de Nederlânske provinsje Seelân.
Moana (film út 2016)
Plot
Dyseldichste nacht noch, wylst har âlden drok binne mei de stjerrende Tala, fart Moana út op in camakau (in lyts soarte katamaran) út 'e geheime grot. Dy steviger boat wjerstiet de krêft fan 'e brâning bûten it rif. Ienris op iepen see ûntdekt Moana dat de ûnnoazele hoanne Heihei, ien fan har húsdieren, oan board slûpt is en har no op har reis beselskipje moat. Moana wit frijwol neat fan silen en hat muoite har boat op koerts te hâlden. As se inkele dagen ûnderweis is, wurdt se oerfallen troch in tyfoan. Mei Heihei en har (net bot skansearre) boat spylt se oan op in lyts, ûnbewenne eilantsje, dêr't Maui de lêste tûzen jier fêstsitten hat.
Filmcrew
Moana waard regissearre troch John Musker en Ron Clements. Sa't by jûnfoljende tekenfilms fan 'e Walt Disney Animation Studios en Pixar net ûngewoan is, waarden ferskate grutte swierrichheden mei it ferhaal pas identifisearre yn 2015, doe't men al mei it kompjûteranimaasje-ekwifalint fan 'e opnamen oan 'e gong wie. Om't kompjûteranimearre films in folle koarter produksjeskema en folle gruttere teams fan animators hawwe as by tradisjonele, hântekene films it gefal is, en om't Musker en Clements al seis dagen yn wike tolve oeren deis dwaande wiene, waarden doe Don Hall en Chris Williams (dy't krekt klear wiene mei Big Hero 6) oanlutsen om as ko-regisseurs de problemen glêd te striken.
Oars-talige ferzjes fan 'e film
Sa't wenst is mei jûnfoljende tekenfilms waarden ek foar Moana in protte ferzjes yn oare talen neisyngronisearre. Sa waarden foar de Nederlânsktalige merk twa ferzjes makke: ien yn it Nederlânsk en ien yn it Flaamsk.
Untfangst
Op 'e webside Rotten Tomatoes, dy't resinsjes sammelet, hie Moana in útsûnderlik heech goedkarringspersintaazje fan 96%, basearre op 271 ûnderskate resinsjes. De konsensuskrityk fan 'e webside, gearstald út al dy resinsjes, sei: "Mei in titelpersonaazje dat like trije-diminsjonaal is as de wielderige animaasje fan 'e film, en in ferhaal dat nije djipte jout oan Disney's troch de tiid beproefde formule, is Moana wierlik in famyljefreonlik aventoer dat beklibje sil." Rotten Tomatoes parte de film it alfde plak ta op 'e ranglist fan 'e 75 bêste kompjûteranimearre films. Op Metacritic, de wichtichste konkurrint fan Rotten Tomatoes, behelle Moana in goedkarringspersintaazje fan 81%, basearre op 44 resinsjes.
Prizen
By de Annie Awards fan 2017 waard Moana nominearre foar bêste animaasjefilm, bêste ûntwerp fan personaazjes yn in animaasjefilm (Jin Kim en Bill Schwab), bêste storyboard foar in animaasjefilm (Normand Lemay) en bêste montaazje fan in animaasjefilm (Jeff Draheim). De film wûn de Annie Award foar bêste animaasje-effekten yn in animaasjefilm (Ian J. Coony, John M. Kosnik, Blair Pierpont, Erin V. Ramos en Marlon West). De film wûn fierders in American Music Award foar bêste soundtrack en in Billboard Music Award foar bêste soundtrackalbum. Fan 'e akteurs wûn Auli‘i Cravalho (Moana) de Annie Award foar bêste stimakteur yn in animaasjefilm, en ek de Teen Choice Award foar trochbraak fan in filmstjer. Dwayne Johnson (Maui) wûn de Teen Choice Award foar favorite fantasy-akteur en ek waard er nominearre foar in NAACP Image Award foar bêste voice-over fan in personaazje.
Universiteit fan Oklahoma
Skiednis
Nei de Twadde Wrâldoarloch krige de Universiteit fan Oklahoma ek te meitsjen mei de Amerikaanske Boargerrjochtebeweging, dy't stried foar lykberjochtiging fan 'e Afro-Amerikanen. De Bizzell Memorial Library, it bibleteekgebou fan 'e universiteit, is oanwiisd as monumint mei de status fan National Historic Landmark ta neitins oan G.W. McLaurin, in negroïde man dy't yn 1948 útsletten waard fan talitting ta in doktoraalstúdzje oan 'e universiteit. It wie doedestiden yn Oklahoma by wet fêstlein dat gjin inkele ûnderwiisynstelling sawol blanke as swarte studinten betsjinje mocht, mar der wiene frijwol gjin doktoraalstúdzjes foar swarten beskikber. Nei in rjochtsaak waard de universiteit twongen om McLaurin ta te litten, mar dochs moast er studearje yn in ôfskutte diel fan 'e rjochtebibleteek en wie ek it plak dêr't er iet segregearre. McLaurin makke dêr beswier tsjin en de NAACP brocht de saak foar it Amerikaansk Heechgerjochtshôf ûnder de namme McLaurin vs. Oklahoma State Board of Regents. Yn 1950 die it Heechgerjochtshôf de útspraak dat it oan 'e Universiteit fan Oklahoma út wêze moast mei de rasseskieding. It is in frij ûnbekende saak, mar it foarme in wichtich presedint foar it folle mear ferneamde Brown v. Board of Education, dat yn 1954 in ein makke oan alle segregearre ûnderwiis yn 'e Feriene Steaten.
Fan 'e 1990-er jierren ôf makke de Universiteit fan Oklahoma op 'e nij in perioade fan grutte groei troch. De kampus waard fergrutte en der waarden ferskate nije gebouwen set. Yn maart 2015 kaam de universiteit negatyf yn it nijs doe't der in fideo opdoek fan leden fan 'e studinteferiening Sigma Alpha Epsilon dy't in rasistyske slogan skandearren wylst se yn in bus rieden. Sigma Alpha Epsilon hefte syn ôfdieling oan 'e Universiteit fan Oklahoma dêrnei fuortendaliks op, en rektor David Boren joech de leden fan 'e feriening twa dagen de tiid om út it ferieningshûs te ferhuzjen. Hy ferballe ek twa studinten fan 'e universiteit dy't neffens him de oanstifters fan it ynsidint wiene.
Imerkesjongers
Klassifikaasje
De skaaien yn de famylje fan de imerkesjongers (Locustellidae) binne:
Powwow
In moderne powwow is in spesifyk soarte fan barren foar Yndianen, yn 'e regel it sosjaal hichtepunt fan it jier, wêrby't men op feestlike wize gearkomt op in spesjaal dêrfoar oanwiisd terrein, mei as doel om famylje- en freonskipsbannen oan te heljen, te sjongen, te dûnsjen, de eigen kultuer te fieren en gewoan gesellich ûnderinoar te wêzen. Ornaris binne der wedstriden yn dûnsjen en oare dingen, en soms wurde der profesjonele dûnsers, sjongers of bands (mei deselde kulturele eftergrûn) oanlutsen om op te treden. Powwows ferskille yn lingte fan in heale dei oant in wike. Fansels hawwe alle folken yn harren eigen taal in eigen namme foar sa'n evenemint, en sille se sels inkeld fan "powwow" sprekke as se it tsjin bûtensteanders hawwe. De stammen fan Kalifornje neame it gauris in big time.
Kommandant
In kommandant (fan it Frânske commandant) is de algemiene beneaming foar in ofsier dy't it befel fiert oer in militêre ienheid, in ienheid fan 'e plysje of in ienheid fan in oare unifoarmearre tsjinst. Ek kin in kommandant it befel fiere oer in ynstelling lykas in legerbasis, in militêre akademy, in plysjeskoalle of in militêr finzenekamp (bgl. in kriichsfinzenekamp of in konsintraasjekamp). 'Kommandant' is in funksje, net in rang. De kommandant fan in militêre basis kin dus bgl. de rang fan kolonel hawwe.
Sara (aartsmem)
De bibelske Sara
Sarai kin fanwegen har ûnfruchtberens gjin bern krije. Neffens âld gebrûk biedt Sarai har slavinne Hagar oan Abram oan, om yn har plak foar neiteam te soargjen. Hagar rekket swier fan Abram, mar om't hja har lytsachtsjend nei Sarai hâld en draacht krije de froulju spul meiinoar en Hagar flechtet dan de wyldernis yn. Dêr jout Hagar de berte oan in soan dy't de namme Ismael kriget. God jout har opdracht om werom te gean en ûnhjit har soan in ryk neigeslacht.
Dirty Harry (filmsearje)
Magnum Force
Magnum Force waard regissearre troch Ted Post nei in senario fan John Milius en Michael Cimino. De film gie op 25 desimber 1973 yn premiêre, en brocht $44,7 miljoen op tsjin in budget fan ûnbekende grutte. In bekend sitaat fan Dirty Harry út dizze film is: "a man's got to know his limitations" ("in man moat syn beheinings kenne").
The Enforcer
The Enforcer waard regissearre troch James Fargo nei in senario fan Stirling Silliphant en Dean Riesner. De film gie op 22 desimber 1976 yn premiêre, en brocht $46,2 miljoen op tsjin in budget fan $9 miljoen.
Uitgeverij De Fontein
Utjeften
De útjeften fan Uitgeverij De Fontein kinne ferdield wurde yn trije kategoryen. Yn it foarste plak binne der skrillers, misdieromans en true crime-ferslaggen fan binnen- en bûtenlânske skriuwers, wêrûnder Appie Baantjer en Peter R. de Vries, dy't ûnder de haadymprint fan De Fontein útbrocht waarden. Mei de tafoeging fan De Kern sette de útjouwerij fan 1998 ôf ek útein mei de publikaasje fan boeken dy't op 'e froulike doelgroep rjochte wiene, mei populêre fiksje, ferheljende non-fiksje en dieetliteratuer fan auteurs as Joanne Harris, Jojo Moyes en Robert Atkins. Dêrnjonken bringt De Fontein ûnder ymprint De Fontein Jeugd ek berne- en jongereinliteratuer út, lykas wurk fan Roald Dahl, Bette Westra, Marion van de Coolwijk en Jacqueline Wilson.
Grutte Priis Formule 1 fan Sina 2004
Utslaggen fan de Grutte Priis Formule 1 fan Sina 2004 yn Shanghai op 26 septimber 2004. It wie de sechstjinde race fan 18 races fan de Formule 1 yn 2004. Hy waard op it Sirkwy fan Shanghai hâlden. De race waard hâlden oer 56 omgongen, op it 5,5 km lange sirkwy foar in raceôfstân fan 305 kilometer. It wie de earste GP fan Sina.
3:10 to Yuma (film út 2007)
3:10 to Yuma is in Amerikaanske westernfilm út 2007 ûnder rezjy fan James Mangold, mei yn 'e haadrollen Russell Crowe en Christian Bale. It is in remake fan 'e film mei deselde namme út 1957 en dêrmei de twadde ferfilming fan it koarte ferhaal Three-Ten to Yuma fan auteur Elmore Leonard. It ferhaal giet oer in troch drûchte ferearmoede boer (Bale) dy't út jildneed de gefaarlike put op him nimt om in bekende krimineel (Crowe) op 'e trein fan tsien minuten oer trijen nei it Tichthûs fan Yuma te setten. De film krige oer it algemien positive kritiken en kaam rom út 'e kosten, mar waard gjin grut súkses.
Plot
Dan Evans is in boer en feteraan út 'e Amerikaanske Boargeroarloch dy't yn it Territoarium Arizona in lytse feehâlderij hat. Hy is lykwols troch de oanhâldende drûchte dêre ferearmoede en kin net oan syn skulden foldwaan dy't er by de pleatslike notabele Glen Hollander hat. By wize fan yntimidaasje stjoert Hollander twa fan syn trewanten dy't de skuorre fan Evans yn 'e brân stekke. Wylst Evans en syn soannen William en Mark de oare moarns harren keppel kij ferweidzje, binne se tsjûge fan in oerfal troch de binde fan 'e bekende bandyt Ben Wade op in pânsere postkoets, bewekke troch aginten fan it Pinkerton-detektiveburo dy't ynhierd binne troch de spoarweimaatskippij Southern Pacific Railroad. As de postkoets driget te ûntkommen, driuwe Wade en syn mannen Evans syn kij de wei op, sadat de trochgong tichtset wurdt.
Neitiid, wylst de binde de op syn side fallen postkoets plonderje, ûntdekt Wade Evans en syn beide soannen, dy't fan deunby tasjogge. Hy komt lykwols ta it oardiel dat se gjin gefaar foar him foarmje, en nimt harren inkeld har hynders ôf sadat se net fluch om help gean kinne. Hy jout oan dat er de hynders efterlitte sil op in plak oan 'e wei nei Bisbee. Nei't Wade-en-dy ôfset binne, rêdt Evans de iennichste bewekker fan 'e postkoets dy't de oerfal oerlibbe hat, de âldere Pinkerton-detektive Byron McElroy, dy't slim ferwûne rekke is.
Noardlike Sjajinne Yndianereservaat
It Noardlike Sjajinne Yndianereservaat (Ingelsk: Northern Cheyenne Indian Reservation) is it reservaat fan 'e federaal erkende Noardlike Sjajinne Stamme (Northern Cheyenne Tribe) yn it súdeastlike diel fan 'e Amerikaanske steat Montana, yn 'e countys Big Horn en Rosebud. Yn it easten swettet it oan 'e rivier de Tongue, wylst it yn it westen grinzget oan it Krieë Yndianereservaat. Der binne fierders lytse lapkes bûtenreservaatsk beheargebiet yn Meade County, yn Súd-Dakota, noardeastlik fan 'e stêd Sturgis, dy't oan it reservaat keppele binne. Dêrby giet it om beboske heuvelgebiet dat ta it Custer Nasjonaal Wâld heart. Yn 2013 hie it reservaat 6.800 ynwenners.
The Last Stand (film út 2013)
Plot
Nei't er troch Bannister (te let) bypraten is oer de sitewaasje, beslút Owens dat Cortez net troch syn stedsje komme sil. Hy beëdiget Frank Martinez en Lewis Dinkum, sadat er mei Torrance en Mike Figuerola fjouwer helpsheriffs hat. Martinez is in âld-marinier dy't yn 'e Irakoarloch tsjinne hat en mei in posttraumatysk stress-syndroom oanhelle rekke is, en troch syn ûnberekkene hâlden en dragen geregeldwei yn 'e pleatslike sel belânet. Mar Bailey wie syn bêste freon, dat de mannen fan Cortez hawwe noch wat fan him te goede. Dinkum wurdt by it spul belutsen om't Owens ferlet hat fan syn wapens, dy't er inkeld foar gebrûk ôfstean wol as er sels meifjochtsje mei.
3:10 to Yuma (film út 2007)
Produksje
De opnamen setten op 23 oktober 2006 útein op lokaasje yn Nij-Meksiko, yn en deunby Santa Fe, Abiquiú en Galisteo. De sênes yn Bisbee waarden opnommen op 'e Bonanza Creek Ranch, wylst Galisteo trochgean moast foar Contention City, dat hjoed de dei in spûkstêd is. De sêne mei de oanfal fan 'e Apachen waard opnommen yn 'e skildereftige Diablo Canyon, wylst de sênes yn it kamp fan 'e Sineeske spoararbeiders opnommen waarden by de Gilman Tunnels, oan 'e New Mexico State Road 485.
Untfangst
3:10 to Yuma krige oer it algemien positive resinsjes. In soad filmkritisy ferlieken de film mei it orizjineel út 1957. Yn The New Yorker skreaun David Denby dat de remake "flugger, mear synysk en gewelddiediger" is as it orizjineel. Hy fûn dat fral Peter Fonda (as McElroy) en Russell Crowe (as Wade) in geweldige akearprestaasje levere hiene en omskreau Crowe as "in geniaal akteur". Ek fûn er dat 3:10 to Yuma mei ôfstân de bêste film wie fan regisseur James Mangold. Yn The Boston Globe omskreau Ty Burr 3:10 to Yuma as "meager" fan ferhaal, mar "hast absurd, sa befredigjend." Hy priizge it aktearjen fan sawol Russell Crowe as Christian Bale, mar stelde ek fêst dat de ein fan 'e film "nearne mear op slacht yn in post-Clint Eastwood-wrâld."
Yn 'e Houston Chronicle neamde Bruce Westbrook 3:10 to Yuma "de bêste western sûnt Unforgiven." Yn The Oregonian skreau Shawn Levy dat de film it "oannimlike reälisme fan in John Ford-western" hat. Hy ferfette: "De oarspronklike film besteget in protte tiid oan petearen tusken Wade en Evans en jout mear omtinken oan 'e frou fan Evans, wylst de nije film mear aksjesênes omfiemet en op subtile wize tema's opnommen hat dy't beswierlike hjoeddeistige politike en morele kwestjes wjergalmje." Levy fûn dat de ein "it ferhaal te fluch oprôlet", mar hy konkludearre dochs dat 3:10 to Yuma "in goeie en stevige film" wie.
Resultaat
3:10 to Yuma waard yn 2008 nominearre foar twa Oscars: komponist Marco Beltrami waard nominearre foar de Oscar yn 'e kategory bêste orizjinele filmmuzyk, en Paul Massey, David Giammarco en Jim Stuebe waarden nominearre foar de Oscar yn 'e kategory bêste soundmixing. De film waard ek nominearre foar in Screen Actors Guild Award yn 'e kategory bêste cast.
Earm
Frijwol alle wringedieren hawwe twa foarste of boppeste lidden en twa efterste of ûnderste lidden. By de minske, mar ek by minskapen en apen, wurde de boppeste of foarste lidden 'earms' neamd; by oare soarten bisten wurde de ekwivalinte lichemsdielen yn 'e regel betitele as foarpoaten. Troch middel fan 'e hân hawwe earms by de minske in wichtige funksje as grypmeganisme; foar fuortbeweging, dêr't earms by minskapen en apen (en foarpoaten by oare bistesoarten) in protte of yn haadsaak foar brûkt wurde, binne se by de minske troch de rjochtoppige hâlding op 'e skonken (by bisten: de efterpoaten) minder fan belang. Inkeld by klimmen, swimmen en om by hurddraven it lykwicht te bewarjen brûke sûne minsken de earms by fuortbeweging.